گورجوستان، چاتایئوین سالدیری پلان‌لاری ایفشا ائدیلیب
گورجوستان امنیت ایداره‌سی، ایستانبول آتاتورک هاوا لیمانی سالدیرقانی‌نین پلانلایان اولدوغو بیل‌دیریلن احمد چاتایئو و جینایت اورتاق‌لاری‌نین تورکیه و گورجوستاندا دیپلوماتیک میسیون‌لارا ترور ائیلمی کئچیرمگی پلانلاشدیردیغینی بیلدیریب.
گورجوستان امنیت ایداره‌سی ایجتیماعیتله علاقه‌لر شعبه‌سی رهبری نینو جیورجیبیانی، پایتخت تیفلیس‌ده 21 نوامبردا چاتایئوین اؤلدورولدوگو 22 ساعت مدتین ترور عملیاتی‌نین دئتال‌لارینا دایر مطبوعات کونفرانسی کئچیردی.
جیورجیبیانی، عملیاتدا، چاتایئوه مخصوص بیلگی‌سایار و موختلیف الکترون جیهازلارین اله کئچیریلدیگینی بیل‌دیره‌رک "قیدلره گؤره احمد چاتایئو و طرفداش‌لاری‌نین، گورجوستان و تورکیه‌ده دیپلوماتیک نماینده‌لیک‌لرینه ترور ائیلمی پلانلاشدیردیغی اؤیرنیلیب". دئدی.
چاتایئوله علاقه‌لی اولدوغو معین ائدیلن گورجوستان وطنداش‌لاری زوراب گورناکاشویلی، روسلان آلداموو، راماز مارگوشویلی، بادور چوپاناشویلی و تمیرلان ماچالیکاشوی‌لی‌نین بو گون گورجوستانین موختلیف یئرلرینده کئچیریلن عملیاتلا نظارته آلیندیغی دا قید ائدیلیب.
جیورجوبیانی، 21 نوامبرداکی ترور عملیاتیندا اؤلدورولن و حبس اولونان‌لارین شخصیت وصیقه‌لرینی ده آچیقلاییب.
عملیاتدا اؤلو اولا‌راق اله کئچیریلن اینسان‌لارین روس وطنداشی ایبراهیم آداشئو ایله آسلامبئگ سولطاخمادوو اولدوغونو بیل‌دیرن جیورجوبیانی، روس وطنداشی شوایپ بورزیئیوین ده عملیاتدا نظارته آلیندیغینی ایفاده ائتدی.
